Treger pe Bro-Dreger (e galleg : Trégor pe Trégor(r)ois pe Tréguier) a zo unan eus 9 bro diazez Breizh, hag a glot dre vras gant an 9 eskopti a oa bet e Breizh betek an Dispach gall, met un dek parrez bennak eus Bro-Dreger a oa stag ouzh eskopti Dol. Dont a rafe an anv eus Tri+*kor = Tri bagad. An eskob staliet e Sant-Brieg bremañ a zo eskob Sant-Brieg ha Landreger diouzh e ditl ofisiel. Kêr-benn a-gozh Bro-Dreger eo Landreger, sez diazezer an eskopti.